title: Geef Bitej (suterot)
text: Liza koe Griqualand gola koe Geeafrika dilizer lize Cyprien Méré kawopafe dritikye kobar ise va blixafa razopa moe duzafi vruni vayar. Mil gradilik va Alice Watkins djukurer voxe gan John Watkins gadikye mbi kovewar kire tir kulansaf. Bam gesiason va lan amerikik, Méré va kawodafa savera koaskir. Miledje va tcaf duz lasugiar kane va Alice di rokuredar. Nope lana deolafa bagalara, va granafa ebeltafa duzxa malseotar, i va duzxa yoltana gu « Geef Bitej ». Wetce buelegaks pu Watkins W-ye firvir voxen duzxa kadimi ilbodera bal porasa kapa griawir.